# Euroopan unionin C 136A/2019

| | ISSN 1977-1053 |
| --- | --- |
| Euroopan unionin
  virallinen lehti | C 136A |
| | |
| Suomenkielinen laitos | Tiedonantoja ja ilmoituksia | 62. vuosikerta12. huhtikuu 2019 |

ISSN 1977-1053

Euroopan unionin

virallinen lehti

C 136A

Suomenkielinen laitos

Tiedonantoja ja ilmoituksia

62. vuosikerta12. huhtikuu 2019

---

| Sisältö | Sivu |
| --- | --- |
| | V   Ilmoitukset |
| | HALLINNOLLISET MENETTELYT |
| | vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaava Euroopan unionin virasto |
| 2019/C 136 A/01 | Ilmoitus avoimesta toimesta — Viitenro: eu-LISA/19/TA/AD13/4.1 | 1 |

Sisältö

Sivu

V   Ilmoitukset

HALLINNOLLISET MENETTELYT

vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaava Euroopan unionin virasto

2019/C 136 A/01

Ilmoitus avoimesta toimesta — Viitenro: eu-LISA/19/TA/AD13/4.1

1

---

| FI | |
| --- | --- |

FI

---

V Ilmoitukset

HALLINNOLLISET MENETTELYT

vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaava Euroopan unionin virasto

| 12.4.2019 | FI | Euroopan unionin virallinen lehti | CA 136/1 |
| --- | --- | --- | --- |

12.4.2019

FI

Euroopan unionin virallinen lehti

CA 136/1

---

ILMOITUS AVOIMESTA TOIMESTA

Viitenro: eu-LISA/19/TA/AD13/4.1

(2019/C 136 A/01)

| Asema: | Apulaisjohtaja |
| --- | --- |
| Tehtäväryhmä/palkkaluokka/virkanimike: | Väliaikainen toimihenkilö / AD13 / apulaisjohtaja |
| Sijainti: | Tallinna, Viro |
| Aloituspäivä: | Mahdollisimman pian |
| Turvallisuusselvityksen luokka: | TRES SECRET UE / EU TOP SECRET (1) |
| Hakuajan päättyminen | 21. toukokuuta 2019
   (2)
  klo 23.59 EET ja 22.59 CET |

Asema:

Apulaisjohtaja

Tehtäväryhmä/palkkaluokka/virkanimike:

Väliaikainen toimihenkilö / AD13 / apulaisjohtaja

Sijainti:

Tallinna, Viro

Aloituspäivä:

Mahdollisimman pian

Turvallisuusselvityksen luokka:

TRES SECRET UE / EU TOP SECRET (1)

Hakuajan päättyminen

21. toukokuuta 2019
   (2)
  klo 23.59 EET ja 22.59 CET

1.   TIETOA VIRASTOSTA

Tällä ilmoituksella pyydetään hakemuksia edellä mainittuun toimeen vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaavassa Euroopan unionin virastossa (jäljempänä ”eu-LISA”tai ”virasto”). eu-LISA perustettiin vuonna 2011, ja uusi eu-LISA-asetus (3) tuli voimaan 11. joulukuuta 2018.

eu-LISAn päätoimipaikka sijaitsee Tallinnassa Virossa. Nykyisten ja tulevien järjestelmien kehittämiseen ja operatiiviseen hallinnointiin liittyviä tehtäviä hoidetaan Strasbourgissa Ranskassa. eu-LISAlla on myös varayksikkö Sankt Johann im Pongaussa Itävallassa ja yhteystoimisto Brysselissä Belgiassa.

eu-LISA vastaa sormenjälkien vertailua varten kehitetyn Eurodac-järjestelmän (4), toisen sukupolven Schengenin tietojärjestelmän (SIS II:n) (5) ja viisumitietojärjestelmän (VIS:n) (6) pitkän aikavälin operatiivisesta hallinnoinnista. Nämä järjestelmät ovat oleellisia Schengenin alueen normaalin toiminnan, ulkorajojen rajaturvallisuuden tehokkaan ylläpitämisen sekä EU:n yhteisten turvapaikka- ja viisumipolitiikan täytäntöönpanon kannalta. Virastolle voidaan antaa tehtäväksi myös muiden laaja-alaisten tietojärjestelmien suunnittelu, kehittäminen ja operatiivinen hallinnointi vapauden, turvallisuuden ja oikeuden alalla, jos asianmukaisilla säädöksillä niin säädetään Euroopan unionin toiminnasta tehdyn sopimuksen (SEUT) 67–89 artiklan perusteella. Joulukuussa 2017 virastolle annettiin tehtäväksi rajanylitystietojärjestelmän (EES) (7) kehittäminen ja operatiivinen hallinnointi. Lokakuun 9 päivänä 2018 virastolle annettiin hoidettavaksi Euroopan matkustustieto- ja lupajärjestelmän (ETIAS) (8) kehittäminen ja operatiivinen hallinnointi. Virasto voi saada vastuulleen myös niiden jäsenvaltioiden tunnistamiseen tarkoitetun keskitetyn järjestelmän, joilla on tietoja kolmansien maiden kansalaisten ja kansalaisuudettomien henkilöiden rikostuomioista. Tämän järjestelmän tarkoituksena on täydentää ja tukea kolmansien maiden kansalaisia koskevaa eurooppalaista rikosrekisteritietojärjestelmää (ECRIS-TCN:ää) (9), mutta lainsäätäjien on hyväksyttävä asianmukainen säädös ensin. Kunhan asianmukaiset säädökset hyväksytään, virasto saa tehtäväkseen kehittää myös yhteentoimivuusratkaisuja laaja-alaisten tietojärjestelmien välille joulukuussa 2017 annettujen yhteentoimivuutta koskevien ehdotusten (10) mukaisesti.

eu-LISAn ydintehtävänä on varmistaa mainittujen tietojärjestelmien tehokas, turvallinen ja jatkuva toiminta. Virasto vastaa myös järjestelmien ja niiden sisältämien datan turvallisuuden varmistamisessa tarvittavien toimien toteuttamisesta.

Näiden operatiivisten tehtävien lisäksi eu-LISA huolehtii tiedon ja viestinnän hallinnasta, jotta voidaan varmistaa, että tavalliset kansalaiset ja sidosryhmät saavat nopeasti objektiivista, luotettavaa ja helposti ymmärrettävää tietoa viraston työstä. Viraston tehtäviin kuuluvat myös raportointi-, julkaisu- ja valvontatoimet sekä järjestelmien teknistä käyttöä koskevien koulutustilaisuuksien järjestäminen, kokeiluhankkeiden toteuttaminen Euroopan komission nimenomaisten ja tarkkojen pyyntöjen perusteella sekä järjestelmien operatiivisen hallinnoinnin kannalta oleellisen tutkimuksen seuraaminen.

Lisätietoja virastosta on eu-LISAn verkkosivustolla osoitteessa https://www.eulisa.europa.eu/

2.   TEHTÄVÄT

eu-LISAn apulaisjohtaja raportoi eu-LISAn pääjohtajalle ja avustaa tätä hänen tehtäviensä hoidossa. Apulaisjohtaja etenkin

| — | avustaa pääjohtajaa ja sijaistaa tätä hänen poissa ollessaan |
| --- | --- |

—

avustaa pääjohtajaa ja sijaistaa tätä hänen poissa ollessaan

| — | osallistuu viraston päivittäiseen toimintaan ja valvoo myös sellaisten sisäisten toimintaperiaatteiden, menettelyjen ja ohjeiden noudattamista, joilla varmistetaan, että virasto toimii toimivaltuuksiensa, tavoitteidensa ja tehtävänsä mukaisesti |
| --- | --- |

—

osallistuu viraston päivittäiseen toimintaan ja valvoo myös sellaisten sisäisten toimintaperiaatteiden, menettelyjen ja ohjeiden noudattamista, joilla varmistetaan, että virasto toimii toimivaltuuksiensa, tavoitteidensa ja tehtävänsä mukaisesti

| — | valvoo viraston operatiivista toimintaa eu-LISA-asetuksen mukaisesti ja pääjohtajan ohjeita noudattaen |
| --- | --- |

—

valvoo viraston operatiivista toimintaa eu-LISA-asetuksen mukaisesti ja pääjohtajan ohjeita noudattaen

| — | osallistuu ohjelma-asiakirjan laatimiseen ja eu-LISAn vuotuisen talousarvion sekä muiden strategisten ja operatiivisten asiakirjojen suunnitteluun tarpeen mukaan ja niiden täytäntöönpanon valvontaan |
| --- | --- |

—

osallistuu ohjelma-asiakirjan laatimiseen ja eu-LISAn vuotuisen talousarvion sekä muiden strategisten ja operatiivisten asiakirjojen suunnitteluun tarpeen mukaan ja niiden täytäntöönpanon valvontaan

| — | edustaa virastoa Euroopan komissiolle, Euroopan parlamentille, neuvostolle ja muille asianomaisille EU:n laitoksille pääjohtajan pyynnöstä |
| --- | --- |

—

edustaa virastoa Euroopan komissiolle, Euroopan parlamentille, neuvostolle ja muille asianomaisille EU:n laitoksille pääjohtajan pyynnöstä

| — | luo ja ylläpitää tehokkaita yhteistyösuhteita eu-LISAn hallintoelinten, kuten hallintoneuvoston ja neuvoa-antavien ryhmien, kanssa |
| --- | --- |

—

luo ja ylläpitää tehokkaita yhteistyösuhteita eu-LISAn hallintoelinten, kuten hallintoneuvoston ja neuvoa-antavien ryhmien, kanssa

| — | kehittää ja edistää yhteistyötä eu-LISAn ja sellaisten muiden asianomaisten EU-virastojen, kansainvälisten järjestöjen ja asianmukaisten kansallisten viranomaisten kanssa, joita tarvitaan viraston tehtävän ja operatiivisten toimien täytäntöönpanossa |
| --- | --- |

—

kehittää ja edistää yhteistyötä eu-LISAn ja sellaisten muiden asianomaisten EU-virastojen, kansainvälisten järjestöjen ja asianmukaisten kansallisten viranomaisten kanssa, joita tarvitaan viraston tehtävän ja operatiivisten toimien täytäntöönpanossa

| — | suorittaa kaikki muut pääjohtajan osoittamat tai delegoimat tehtävät. |
| --- | --- |

—

suorittaa kaikki muut pääjohtajan osoittamat tai delegoimat tehtävät.

3.   VAADITTU PÄTEVYYS JA KOKEMUS

3.1   Kelpoisuusehdot

Hakijoiden katsotaan olevan rekrytointi- ja valintakelpoisia, jos seuraavat muodolliset kriteerit täyttyvät hakuajan päättyessä:

| 3.1.1 | hakijalla on vähintään neljän vuoden korkeakouluopintoja vastaava koulutus, jonka suorittamisesta on annettu tutkintotodistus
  tai
  korkeakouluopintoja vastaavan koulutustason suorittamisesta annettu tutkintotodistus ja vähintään vuoden pituinen soveltuva työkokemus, kun korkeakouluopintojen tavanomainen kesto on vähintään kolme vuotta.


  HUOM. Ainoastaan EU:n jäsenvaltiossa myönnetty tutkintotodistus tai tutkintotodistus, jolle kyseisen jäsenvaltion viranomaiset ovat myöntäneet vastaavuustodistuksen, voidaan ottaa huomioon. |
| --- | --- |

3.1.1

hakijalla on vähintään neljän vuoden korkeakouluopintoja vastaava koulutus, jonka suorittamisesta on annettu tutkintotodistus

tai

korkeakouluopintoja vastaavan koulutustason suorittamisesta annettu tutkintotodistus ja vähintään vuoden pituinen soveltuva työkokemus, kun korkeakouluopintojen tavanomainen kesto on vähintään kolme vuotta.

HUOM. Ainoastaan EU:n jäsenvaltiossa myönnetty tutkintotodistus tai tutkintotodistus, jolle kyseisen jäsenvaltion viranomaiset ovat myöntäneet vastaavuustodistuksen, voidaan ottaa huomioon.

| 3.1.2 | hakijalle on kertynyt hakuajan päättymiseen mennessä todistettavasti vähintään 15 (viisitoista) vuotta kokoaikaista työkokemusta haettavana olevaan toimeen liittyvältä alalta edellä luetellun kelpoisuuden edellytyksenä olevan koulutustason suorittamisesta annetun tutkintotodistuksen myöntämisen jälkeen.


  Vain asianmukaisesti dokumentoitu ammatillinen toiminta otetaan huomioon.




  TIETTY AJANJAKSO VOIDAAN LASKEA TYÖKOKEMUKSEEN VAIN KERRAN (jotta opiskeluvuodet tai työkokemus laskettaisiin mukaan kelpoisuusvaatimuksiin, ne eivät saa limittyä muiden opiskelujaksojen tai muun työkokemuksen kanssa, eli jos hakijalla on ollut kokoaikainen työpaikka ja hän on tehnyt freelancerina konsultointitöitä iltaisin ja viikonloppuisin, näihin käytettyä aikaa ei oteta huomioon työkokemusajan laskennassa).




  Osa-aikaisesta työstä kertynyt työkokemus lasketaan määräsuhteessa hakijan ilmoittaman työmäärän mukaisesti.




  Kohdassa 4.1.1 ilmoitetun vähimmäispätevyyden saavuttamisen jälkeen suoritettu pakollinen asepalvelus tai vastaava siviilipalvelus otetaan huomioon työkokemuksena, jos niistä toimitetaan virallinen dokumentaatio.




  Freelancereina tai itsenäisinä ammatinharjoittajina toimivien hakijoiden on toimitettava joko ammatinharjoittamislupa (tai vastaava asiakirja) tai jäljennös asiaankuuluvasta kaupparekisteriotteesta tai muu virallinen asiakirja (esimerkiksi verotodistus), josta asiaankuuluvan työkokemuksen pituus käy selvästi ilmi. |
| --- | --- |

3.1.2

hakijalle on kertynyt hakuajan päättymiseen mennessä todistettavasti vähintään 15 (viisitoista) vuotta kokoaikaista työkokemusta haettavana olevaan toimeen liittyvältä alalta edellä luetellun kelpoisuuden edellytyksenä olevan koulutustason suorittamisesta annetun tutkintotodistuksen myöntämisen jälkeen.

Vain asianmukaisesti dokumentoitu ammatillinen toiminta otetaan huomioon.

TIETTY AJANJAKSO VOIDAAN LASKEA TYÖKOKEMUKSEEN VAIN KERRAN (jotta opiskeluvuodet tai työkokemus laskettaisiin mukaan kelpoisuusvaatimuksiin, ne eivät saa limittyä muiden opiskelujaksojen tai muun työkokemuksen kanssa, eli jos hakijalla on ollut kokoaikainen työpaikka ja hän on tehnyt freelancerina konsultointitöitä iltaisin ja viikonloppuisin, näihin käytettyä aikaa ei oteta huomioon työkokemusajan laskennassa).

Osa-aikaisesta työstä kertynyt työkokemus lasketaan määräsuhteessa hakijan ilmoittaman työmäärän mukaisesti.

Kohdassa 4.1.1 ilmoitetun vähimmäispätevyyden saavuttamisen jälkeen suoritettu pakollinen asepalvelus tai vastaava siviilipalvelus otetaan huomioon työkokemuksena, jos niistä toimitetaan virallinen dokumentaatio.

Freelancereina tai itsenäisinä ammatinharjoittajina toimivien hakijoiden on toimitettava joko ammatinharjoittamislupa (tai vastaava asiakirja) tai jäljennös asiaankuuluvasta kaupparekisteriotteesta tai muu virallinen asiakirja (esimerkiksi verotodistus), josta asiaankuuluvan työkokemuksen pituus käy selvästi ilmi.

| 3.1.3 | hakija on Euroopan unionin jonkin jäsenvaltion, Norjan, Islannin, Liechtensteinin tai Sveitsin kansalainen (11), jolla on täydet kansalaisoikeudet (12) |
| --- | --- |

3.1.3

hakija on Euroopan unionin jonkin jäsenvaltion, Norjan, Islannin, Liechtensteinin tai Sveitsin kansalainen (11), jolla on täydet kansalaisoikeudet (12)

| 3.1.4 | hakija on suorittanut mahdolliset asevelvollisuuslainsäädännön mukaiset velvoitteet |
| --- | --- |

3.1.4

hakija on suorittanut mahdolliset asevelvollisuuslainsäädännön mukaiset velvoitteet

| 3.1.5 | hakija toimittaa asianmukaiset todisteet siitä, että hän täyttää tehtäviensä hoitamisen edellyttämät hyvää mainetta koskevat vaatimukset |
| --- | --- |

3.1.5

hakija toimittaa asianmukaiset todisteet siitä, että hän täyttää tehtäviensä hoitamisen edellyttämät hyvää mainetta koskevat vaatimukset

| 3.1.6 | hakijalla on terveydelliset edellytykset työtehtäviensä hoitamiseen (13) ja |
| --- | --- |

3.1.6

hakijalla on terveydelliset edellytykset työtehtäviensä hoitamiseen (13) ja

| 3.1.7 | hakija osoittaa, että hänellä on jonkin unionin kielen perusteellinen taito ja jonkin toisen unionin kielen tyydyttävä taito, joka riittää toimeen liittyvien työtehtävien hoitamiseen. |
| --- | --- |

3.1.7

hakija osoittaa, että hänellä on jonkin unionin kielen perusteellinen taito ja jonkin toisen unionin kielen tyydyttävä taito, joka riittää toimeen liittyvien työtehtävien hoitamiseen.

3.2   Valintaperusteet

Hakijoiden soveltuvuus arvioidaan seuraavien kriteerien perusteella valintamenettelyn eri vaiheissa:

3.2.1   Työkokemus ja osaaminen

| — | korkeakoulututkinto yrityshallinnon, tietotekniikan, EU-asioiden tai muun viraston tehtävän ja toiminnan kannalta oleelliselta alalta |
| --- | --- |

—

korkeakoulututkinto yrityshallinnon, tietotekniikan, EU-asioiden tai muun viraston tehtävän ja toiminnan kannalta oleelliselta alalta

| — | mieluiten EU-tehtävissä tai kansainvälisissä tehtävissä hankittu vankka työkokemus tietojärjestelmiin liittyvien operatiivisten tehtävien johtamisesta, sisäisestä hallinnoinnista ja/tai hallinnosta |
| --- | --- |

—

mieluiten EU-tehtävissä tai kansainvälisissä tehtävissä hankittu vankka työkokemus tietojärjestelmiin liittyvien operatiivisten tehtävien johtamisesta, sisäisestä hallinnoinnista ja/tai hallinnosta

| — | mieluiten EU:n toimielimissä, virastoissa tai muissa EU-elimissä hankittua näyttöä ylemmän tason suurten tiimien perustamisesta, johtamisesta ja ohjaamisesta kansainvälisessä ja monikulttuurisessa ympäristössä vähintään 5 (viiden) vuoden ajalta, myös henkilökunnan ohjaamisesta ja johtamisesta |
| --- | --- |

—

mieluiten EU:n toimielimissä, virastoissa tai muissa EU-elimissä hankittua näyttöä ylemmän tason suurten tiimien perustamisesta, johtamisesta ja ohjaamisesta kansainvälisessä ja monikulttuurisessa ympäristössä vähintään 5 (viiden) vuoden ajalta, myös henkilökunnan ohjaamisesta ja johtamisesta

| — | erittäin hyvä tietämys EU-kontekstista sekä kansallisten hallintojen ja EU:n toimielinten välisestä yhteistyöstä sekä tietoa viraston tehtävän ja toimintojen kannalta oleellisesta EU-lainsäädännöstä ja EU:n rahoitusketjuista |
| --- | --- |

—

erittäin hyvä tietämys EU-kontekstista sekä kansallisten hallintojen ja EU:n toimielinten välisestä yhteistyöstä sekä tietoa viraston tehtävän ja toimintojen kannalta oleellisesta EU-lainsäädännöstä ja EU:n rahoitusketjuista

| — | tietoa ja käytännön kokemusta taloudellisten asioiden hoitamisesta EU-ympäristössä |
| --- | --- |

—

tietoa ja käytännön kokemusta taloudellisten asioiden hoitamisesta EU-ympäristössä

| — | tietoa ja ymmärrystä viraston toimivaltuuksista, tavoitteista ja tehtävistä |
| --- | --- |

—

tietoa ja ymmärrystä viraston toimivaltuuksista, tavoitteista ja tehtävistä

| — | erinomaiset tekstinlaadinta- ja viestintätaidot sekä suullisesti että kirjallisesti englanniksi, vähintään tasolla C1 (14). |
| --- | --- |

—

erinomaiset tekstinlaadinta- ja viestintätaidot sekä suullisesti että kirjallisesti englanniksi, vähintään tasolla C1 (14).

3.2.2   Henkilökohtaiset ominaisuudet

| — | paineensietokyky ja kyky työskennellä tiukkoja määräaikoja noudattaen |
| --- | --- |

—

paineensietokyky ja kyky työskennellä tiukkoja määräaikoja noudattaen

| — | kyky analysoida monimutkaisia tietoja, harkita vaihtoehtoja selkeästi ja jäsennellysti, ehdottaa ja toteuttaa suosituksia ja tehdä perusteltuja päätöksiä |
| --- | --- |

—

kyky analysoida monimutkaisia tietoja, harkita vaihtoehtoja selkeästi ja jäsennellysti, ehdottaa ja toteuttaa suosituksia ja tehdä perusteltuja päätöksiä

| — | kyky tehdä päätöksiä oikea-aikaisesti ja muuttaa tehtävien tärkeysjärjestystä nopeasti muuttuvassa työympäristössä tapahtuvien muutosten mukaisesti |
| --- | --- |

—

kyky tehdä päätöksiä oikea-aikaisesti ja muuttaa tehtävien tärkeysjärjestystä nopeasti muuttuvassa työympäristössä tapahtuvien muutosten mukaisesti

| — | kyky edistää asianmukaisten sosiaalisten, eettisten ja organisatoristen vaatimusten noudattamista kaikessa vuorovaikutuksessa sekä soveltaa palveluhenkistä toimintatapaa sekä sisäisesti että ulkoisesti. |
| --- | --- |

—

kyky edistää asianmukaisten sosiaalisten, eettisten ja organisatoristen vaatimusten noudattamista kaikessa vuorovaikutuksessa sekä soveltaa palveluhenkistä toimintatapaa sekä sisäisesti että ulkoisesti.

3.2.3   Johtamistaidot

| — | kyky olla luova sekä edistää ja tukea viraston tehtävää ja arvoja |
| --- | --- |

—

kyky olla luova sekä edistää ja tukea viraston tehtävää ja arvoja

| — | erittäin hyvä näkemys sidosryhmistä kokonaisuudessaan ja selkeä käsitys sisäisten ja ulkoisten sidosryhmien vaatimuksista ja intresseistä sekä ennakoiva säännöllinen yhteydenpito kaikkiin sidosryhmiin sen varmistamiseksi, että tämä käsitys on aina ajan tasalla |
| --- | --- |

—

erittäin hyvä näkemys sidosryhmistä kokonaisuudessaan ja selkeä käsitys sisäisten ja ulkoisten sidosryhmien vaatimuksista ja intresseistä sekä ennakoiva säännöllinen yhteydenpito kaikkiin sidosryhmiin sen varmistamiseksi, että tämä käsitys on aina ajan tasalla

| — | kyky viestiä tehokkaasti ja selkeästi siten, että vastaanottaja varmasti ymmärtää viestin, ja kyky muuttaa viestintätapaa eri yleisöille sopivaksi |
| --- | --- |

—

kyky viestiä tehokkaasti ja selkeästi siten, että vastaanottaja varmasti ymmärtää viestin, ja kyky muuttaa viestintätapaa eri yleisöille sopivaksi

| — | kyky kehittää ja suunnitella prosesseja ja rakenteita toiminnan eri osa-alueilla ja johtaa ja valvoa muutoksia sekä pyrkiä kokeilemaan uusia menetelmiä asioiden parantamiseksi |
| --- | --- |

—

kyky kehittää ja suunnitella prosesseja ja rakenteita toiminnan eri osa-alueilla ja johtaa ja valvoa muutoksia sekä pyrkiä kokeilemaan uusia menetelmiä asioiden parantamiseksi

| — | kyky laatia ja hallita talousarvioita varainhoitoasetuksissa säädettyjen periaatteiden mukaisesti realistisella ja johdonmukaisella tavalla |
| --- | --- |

—

kyky laatia ja hallita talousarvioita varainhoitoasetuksissa säädettyjen periaatteiden mukaisesti realistisella ja johdonmukaisella tavalla

| — | kyky muuttaa strategia tai operatiiviset toimintaperiaatteet mitattaviksi tavoitteiksi ja laatia hyvin jäsenneltyjä suunnitelmia loogisine vaiheineen painopistealojen perusteella. |
| --- | --- |

—

kyky muuttaa strategia tai operatiiviset toimintaperiaatteet mitattaviksi tavoitteiksi ja laatia hyvin jäsenneltyjä suunnitelmia loogisine vaiheineen painopistealojen perusteella.

eu-LISAn työskentelykieli on englanti. Sen vuoksi kyky viestiä englanniksi on oleellinen vaatimus.

4.   RIIPPUMATTOMUUS JA ILMOITUS SIDONNAISUUKSISTA

Toimeen valittavalta hakijalta vaaditaan vakuutus, jossa hän ilmaisee sitoutuvansa toimimaan riippumattomasti eu-LISAn edun mukaisesti, sekä ilmoitus niistä sidonnaisuuksista, joiden voitaisiin mahdollisesti katsoa vaikuttavan haitallisesti hänen riippumattomuuteensa.

5.   TASA-ARVOISET MAHDOLLISUUDET

eu-LISA noudattaa yhtäläisten mahdollisuuksien politiikkaa ja vastaanottaa hakemuksia katsomatta sukupuoleen, rotuun, ihonväriin tai etniseen taikka yhteiskunnalliseen alkuperään, geneettisiin ominaisuuksiin, kieleen, uskontoon tai vakaumukseen, poliittisiin tai muihin mielipiteisiin, kansalliseen vähemmistöön kuulumiseen, varallisuuteen, syntyperään, vammaisuuteen, ikään tai sukupuoliseen suuntautumiseen.

6.   VALINTAMENETTELY

Valintamenettelyssä on seuraavat vaiheet:

| — | Valintamenettelyyn perustetaan valintalautakunta, jonka nimeää nimittävä viranomainen. |
| --- | --- |

—

Valintamenettelyyn perustetaan valintalautakunta, jonka nimeää nimittävä viranomainen.

| — | Rekisteröinnin jälkeen jokainen hakemus tarkastetaan siltä osin, täyttääkö hakija kelpoisuusehdot. |
| --- | --- |

—

Rekisteröinnin jälkeen jokainen hakemus tarkastetaan siltä osin, täyttääkö hakija kelpoisuusehdot.

| — | Valintalautakunta arvioi kaikki kelpoisuusehdot täyttävät hakemukset hakuilmoituksessa esitettyjen valintaperusteiden pohjalta. |
| --- | --- |

—

Valintalautakunta arvioi kaikki kelpoisuusehdot täyttävät hakemukset hakuilmoituksessa esitettyjen valintaperusteiden pohjalta.

| — | Pätevimmät ja eniten pisteitä saaneet hakijat kutsutaan haastatteluun, jota täydennetään kirjallisella pätevyyskokeella. |
| --- | --- |

—

Pätevimmät ja eniten pisteitä saaneet hakijat kutsutaan haastatteluun, jota täydennetään kirjallisella pätevyyskokeella.

| — | Haastatteluvaiheessa valintalautakunta tutkii hakijoiden profiilin ja pisteyttää hakijat valintaperusteiden mukaisesti. Tästä joukosta ainoastaan eniten pisteitä saaneet hakijat, jotka valintalautakunta asettaa alustavasti parhaiden hakijoiden luetteloon, osallistuvat arviointikeskuksessa suoritettaviin tehtäviin, joista vastaa ulkopuolinen palveluntarjoaja. |
| --- | --- |

—

Haastatteluvaiheessa valintalautakunta tutkii hakijoiden profiilin ja pisteyttää hakijat valintaperusteiden mukaisesti. Tästä joukosta ainoastaan eniten pisteitä saaneet hakijat, jotka valintalautakunta asettaa alustavasti parhaiden hakijoiden luetteloon, osallistuvat arviointikeskuksessa suoritettaviin tehtäviin, joista vastaa ulkopuolinen palveluntarjoaja.

| — | Tullakseen lisätyksi parhaiden hakijoiden luetteloon hakijan on saatava haastattelun arvioinnista ja kirjallisesta testivaiheesta vähintään 70 prosenttia enimmäispisteistä. |
| --- | --- |

—

Tullakseen lisätyksi parhaiden hakijoiden luetteloon hakijan on saatava haastattelun arvioinnista ja kirjallisesta testivaiheesta vähintään 70 prosenttia enimmäispisteistä.

| — | Arviointikeskus laatii jokaisesta arviointikeskuksen tehtäviin osallistuneesta hakijasta ei-sitovan lausunnon, joka toimitetaan valintalautakunnalle. Valintalautakunta ottaa arviointikeskuksen ei-sitovan lausunnon huomioon. |
| --- | --- |

—

Arviointikeskus laatii jokaisesta arviointikeskuksen tehtäviin osallistuneesta hakijasta ei-sitovan lausunnon, joka toimitetaan valintalautakunnalle. Valintalautakunta ottaa arviointikeskuksen ei-sitovan lausunnon huomioon.

| — | Valintalautakunta laatii tehtävään sopivimmista hakijoista paremmuusjärjestykseen perustuvan luettelon, jotta pääjohtaja voi toimittaa hallintoneuvostolle vähintään kolme ehdokasta sisältävän lopullisen luettelon ja suosituksen tehtävään valittavasta hakijasta. |
| --- | --- |

—

Valintalautakunta laatii tehtävään sopivimmista hakijoista paremmuusjärjestykseen perustuvan luettelon, jotta pääjohtaja voi toimittaa hallintoneuvostolle vähintään kolme ehdokasta sisältävän lopullisen luettelon ja suosituksen tehtävään valittavasta hakijasta.

| — | Hallintoneuvosto nimittää apulaisjohtajan pääjohtajan esityksestä. Hallintoneuvosto voi päättää haastatella hakijoita, ennen kuin se nimittää apulaisjohtajan pääjohtajan esittämien hakijoiden joukosta. Hallintoneuvosto tekee päätöksensä jäsentensä kahden kolmasosan enemmistöllä. |
| --- | --- |

—

Hallintoneuvosto nimittää apulaisjohtajan pääjohtajan esityksestä. Hallintoneuvosto voi päättää haastatella hakijoita, ennen kuin se nimittää apulaisjohtajan pääjohtajan esittämien hakijoiden joukosta. Hallintoneuvosto tekee päätöksensä jäsentensä kahden kolmasosan enemmistöllä.

| — | Pääjohtaja tarjoaa työpaikkaa hallintoneuvoston päätöksellä nimetylle hakijalle. |
| --- | --- |

—

Pääjohtaja tarjoaa työpaikkaa hallintoneuvoston päätöksellä nimetylle hakijalle.

| — | Haastattelu, kirjallinen testi sekä arviointikeskuksen tehtävät tehdään englanniksi. Jos hakijan äidinkieli on englanti, haastattelussa tai kirjallisessa testissä esitetään muutamia kysymyksiä myös sillä kielellä, jonka hakija on ilmoittanut hakulomakkeessa toiseksi EU-kielekseen. |
| --- | --- |

—

Haastattelu, kirjallinen testi sekä arviointikeskuksen tehtävät tehdään englanniksi. Jos hakijan äidinkieli on englanti, haastattelussa tai kirjallisessa testissä esitetään muutamia kysymyksiä myös sillä kielellä, jonka hakija on ilmoittanut hakulomakkeessa toiseksi EU-kielekseen.

| — | Jokaiselle haastatteluvaiheeseen kutsutulle hakijalle ilmoitetaan kirjeitse, onko hänet otettu parhaiden hakijoiden luetteloon. Hakijan on syytä ottaa huomioon, ettei parhaiden hakijoiden luetteloon pääsy takaa palvelukseen ottamista. |
| --- | --- |

—

Jokaiselle haastatteluvaiheeseen kutsutulle hakijalle ilmoitetaan kirjeitse, onko hänet otettu parhaiden hakijoiden luetteloon. Hakijan on syytä ottaa huomioon, ettei parhaiden hakijoiden luetteloon pääsy takaa palvelukseen ottamista.

Hakijoita pyydetään huomioimaan, että valintalautakunnan työskentely ja asioiden käsittely ovat ehdottoman luottamuksellisia ja että kaikki yhteydenpito lautakunnan jäseniin on ehdottomasti kielletty.

Koska englanti on eu-LISAn työskentelykieli ja koska valintamenettelyssä menestyneen hakijan on määrä aloittaa tehtävässä välittömästi, sekä rekrytointimenettely että kaikki yhteydenpito hakijoihin käydään englanniksi.

7.   TYÖHÖNOTTO JA TYÖEHDOT

eu-LISAn hallintoneuvosto nimittää valitun hakijan tehtävään valintalautakunnan ja pääjohtajan suosituksesta valintamenettelyn perusteella.

Kun hakija saa työhönottotarjouksen, eu-LISAn toimintavaatimuksiin liittyvistä syistä hänen on vahvistettava tarjouksen hyväksyminen lyhyessä ajassa ja oltava valmis aloittamaan työsuhde lyhyellä varoitusajalla.

Valittu hakija otetaan palvelukseen väliaikaiseksi toimihenkilöksi Euroopan yhteisöjen muuhun henkilöstöön sovellettavien palvelussuhteen ehtojen 2 artiklan a alakohdan mukaisesti viiden vuoden toimikaudeksi, joka voidaan uusia kerran enintään viiden vuoden ajaksi. Väliaikaisen toimihenkilön tehtävä sijoitetaan työkokemuksen pituuden mukaan tehtäväryhmän AD palkkaluokan 13 ensimmäiselle tai toiselle palkkatasolle.

Henkilöstön jäsenten palkka koostuu euromääräisestä peruspalkasta, jota painotetaan korjauskertoimella (Tallinnassa Virossa 82,2 prosenttia) ja joka maksetaan euroina (15).

Peruspalkan lisäksi henkilöstön jäsenet voivat saada erilaisia etuuksia henkilökohtaisen tilanteensa mukaisesti.

eu-LISAn henkilöstön jäsenet maksavat EU-veroa lähdeverona, ja palkasta vähennetään myös sairausvakuutus-, eläke- ja työttömyysvakuutusmaksut. Palkat on kuitenkin vapautettu kansallisesta tuloverosta.

Henkilöstön jäsenillä voi myös olla oikeus saada korvausta muuttokustannuksista ja alkuvaiheen väliaikaista päivärahaa. Näiden etuuksien laskentaa ohjaaviin säännöksiin voi tutustua henkilöstösääntöjen liitteessä VII, joka on saatavana osoitteessa

http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:FI:PDF

Koko palkkataulukko on henkilöstösääntöjen 66 artiklassa.

eu-LISAn henkilöstön jäsenillä on oikeus vuosilomaan, jota kertyy kaksi arkipäivää palvelussuhteen yhtä kokonaista kalenterikuukautta kohti. Lisäksi vuodessa on keskimäärin 19 yleistä vapaapäivää.

Henkilöstön jäsenet kuuluvat palvelussuhteen ajan EU:n eläkejärjestelmään. Eläke myönnetään vähintään 10 vuoden palvelussuhteen päättymisen ja eläkeiän saavuttamisen jälkeen. Eläkeoikeudet, jotka on hankittu yhden tai useamman kansallisen järjestelmän piirissä ennen eu-LISAlla työskentelyn aloittamista, voidaan siirtää EU:n eläkejärjestelmään.

eu-LISAn henkilöstön jäsenet kuuluvat vuorokauden ympäri ja kaikkialla maailmassa yhteisen sairausvakuutusjärjestelmän piiriin. Henkilöstö on vakuutettu sairauden, ammattitautiriskien ja tapaturman varalta, ja sillä on oikeus kuukausittaiseen työttömyyskorvaukseen, työkyvyttömyyskorvaukseen ja matkavakuutukseen.

Lisätietoja väliaikaisten toimihenkilöiden työehdoista on unionin muuhun henkilöstöön sovellettavissa palvelussuhteen ehdoissa osoitteessa https://eur-lex.europa.eu/LexUriServ/LexUriServ.do?uri=CONSLEG:1962R0031:20140101:FI:PDF.

Sopimuksen alustava kesto on viisi vuotta, ja se sisältää yhdeksän kuukauden koeajan. Sopimus voidaan uusia yhden kerran toiseksi enintään viiden vuoden pituiseksi kaudeksi.

Kaikkien valittujen hakijoiden on hankittava tai voitava hankkia asianmukainen henkilöturvallisuusselvitykseen perustuva todistus (luokka TRES SECRET UE/EU TOP SECRET).

Henkilöturvallisuusselvitykseen perustuva todistus tarkoittaa toimivaltaisen viranomaisen myöntämää todistusta, jossa vahvistetaan, että henkilöstä on tehty turvallisuusselvitys ja että tällä on asianmukainen kansallinen tai EU:n turvallisuusselvitys, josta käy ilmi se, mihin EU:n turvallisuusluokiteltujen tietojen luokkaan henkilölle voidaan antaa käyttöoikeudet (vähintään CONFIDENTIEL UE / EU CONFIDENTIAL), sekä kyseisen henkilöturvallisuusselvityksen voimassaoloaika ja varsinaisen todistuksen viimeinen voimassaolopäivä. Lisätietoja EU:n turvallisuusluokitelluista tiedoista on päätöksessä (EU, Euratom) 2015/444 EU:n turvallisuusluokiteltujen tietojen suojaamista koskevista säännöistä.

Niiden hakijoiden, joilla on voimassa oleva turvallisuusselvitys, on toimitettava eu-LISAan jäljennös siitä ja ilmoitettava todistuksen myöntänyt viranomainen, turvallisuusluokitus ja todistuksen viimeinen voimassaolopäivä. Jos turvallisuusselvityksen voimassaolo päättyy kuuden kuukauden kuluessa, sen uudistaminen on aloitettava nopeasti.

Henkilöturvallisuusselvitykseen perustuvan todistuksen saamiseen tähtäävä menettely voidaan aloittaa vain työnantajan pyynnöstä, ei siis yksittäisen hakijan pyynnöstä.

Jos kansallinen turvallisuusviranomainen ei myönnä valitulle hakijalle vaadittavaa turvallisuusselvitystodistusta joko koeajan kuluessa tai sen jälkeen, eu-LISAlla on oikeus päättää mahdollisesti sovellettava työsopimus.

8.   HENKILÖTIETOJEN SUOJAAMINEN

eu-LISA huolehtii siitä, että hakijoiden henkilötietojen käsittelyssä noudatetaan Euroopan parlamentin ja neuvoston asetusta (EU) 2018/1725l (16).

eu-LISA ei palauta hakemuksia hakijoille.

Väliaikaisen toimihenkilön TA 2(a) valintamenettelyjen oikeusperusta on määritetty Euroopan yhteisöjen muuhun henkilöstöön sovellettavissa palvelussuhteen ehdoissa (17).

Henkilötietojen käsittelyn tarkoitus on mahdollistaa valintamenettelyt.

Valintamenettelyn toteutus on eu-LISAn henkilöstö- ja hallinto-osaston henkilöstöresurssiyksikön vastuulla. Rekisterinpitäjä, joka käytännössä vastaa henkilötietojen suojaamisesta, on henkilöstöresurssiyksikön johtaja.

Hakijoiden antamia tietoja voivat tarkastella vain tiukasti rajattu joukko henkilöstöresurssiyksikön henkilöstön jäseniä, valintalautakunta ja tarvittaessa pääjohtaja sekä eu-LISAn turvallisuuspäällikkö ja/tai lakimies.

Miltei kaikki hakemuslomakkeen kentät ovat pakollisia. Niitä vastauksia, jotka hakijat ovat antaneet valinnaisiksi merkityissä kentissä, ei oteta huomioon hakijoiden ansioiden arvioinnissa.

Käsittely alkaa hakemuksen vastaanottamispäivänä. Noudatamme tietojen säilyttämisessä seuraavia periaatteita:

| — | vastaanotetut hakemukset, kun hakijaa ei valittu: paperimuotoiset aineistot arkistoidaan ja niitä säilytetään 2 (kaksi) vuotta, minkä jälkeen ne hävitetään |
| --- | --- |

—

vastaanotetut hakemukset, kun hakijaa ei valittu: paperimuotoiset aineistot arkistoidaan ja niitä säilytetään 2 (kaksi) vuotta, minkä jälkeen ne hävitetään

| — | rekrytoidut hakijat: tietoja säilytetään 10 (kymmenen) vuotta sen jälkeen, kun työsuhde on päättynyt tai kun viimeinen eläkemaksu on maksettu, minkä jälkeen tiedot hävitetään. |
| --- | --- |

—

rekrytoidut hakijat: tietoja säilytetään 10 (kymmenen) vuotta sen jälkeen, kun työsuhde on päättynyt tai kun viimeinen eläkemaksu on maksettu, minkä jälkeen tiedot hävitetään.

Kaikilla hakijoilla on oikeus tutustua henkilötietoihinsa ja pyytää oikaisemaan ne. Hakijat voivat oikaista yksilöintitietoja milloin tahansa menettelyn aikana. Hyväksymisperusteisiin liittyvien tietojen osalta oikeutta oikaisemiseen ei voida käyttää sen jälkeen, kun hakemusten toimittamisaika on päättynyt.

Perustellut tiedustelut hakijan henkilötietojen käsittelystä on lähetettävä viraston henkilöresurssiyksikköön osoitteeseen eulisa-RECRUITMENT@eulisa.europa.eu

Hakijat voivat ottaa milloin tahansa yhteyttä eu-LISAn tietosuojavastaavaan dpo@eulisa.europa.eu ja/tai EU:n tietosuojavaltuutettuun (edps@edps.europa.eu).

9.   MUUTOKSENHAKU

Hakija, joka katsoo kärsineensä vääryyttä jonkin päätöksen perusteella, voi tehdä Euroopan unionin virkamiehiin sovellettavien henkilöstösääntöjen ja unionin muuhun henkilöstöön sovellettavien palvelussuhteen ehtojen muuttamisesta annetun asetuksen 90 artiklan 2 kohdan nojalla valituksen osoitteeseen

eulisa-RECRUITMENT@eulisa.europa.eu tai postiosoitteeseen:

| eu-LISA |
| --- |
| (vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaava eurooppalainen virasto) |
| Vesilennuki 5 |
| 10415 Tallinn |
| ESTONIA |

eu-LISA

(vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaava eurooppalainen virasto)

Vesilennuki 5

10415 Tallinn

ESTONIA

Valitus on tehtävä kolmen kuukauden kuluessa. Tämän menettelyn määräaika alkaa kulua siitä päivästä, jona hakija saa tiedon hänelle haittaa aiheuttaneesta toimesta.

10.   HAKUMENETTELY

Jotta hakemus voitaisiin ottaa huomioon ja täyttäisi kelpoisuusperusteet, hakijan on luotava itselleen käyttäjätili eu-LISAn sähköiseen rekrytointijärjestelmään ja täytettävä henkilötiedot ja CV:tä koskevat tiedot sekä kelpoisuusehtoja ja valintaperusteita koskevat tarkistuslistat.

Jos haluat hakea työpaikkaa eu-LISAsta, sinun on haettava toimea sähköisen rekrytointijärjestelmän kautta. eu-LISA ei hyväksy muulla tavoin (kuten sähköpostitse tai postitse) toimitettuja hakemuksia eikä keinottelumielessä tehtyjä hakemuksia.

Hakemusten jättämisen määräaika: 21. toukokuuta 2019 klo 23.59 EET (Itä-Euroopan aikaa) ja 22.59 CET (Keski-Euroopan aikaa).

Hakemista ei pidä jättää viimeiseen päivään, sillä hakemuksen toimittaminen ei välttämättä onnistu verkkoliikenteen ruuhkien tai internetyhteyden katkosten vuoksi. eu-LISAa ei ole vastuussa tällaisista hankaluuksista johtuvista viivästyksistä.

Kun eu-LISAn sähköinen rekrytointijärjestelmä on vastaanottanut hakemukset, hakijat saavat sähköpostitse automaattisen kuittausviestin, jossa vahvistetaan, että hakemus on vastaanotettu.

Jos missä tahansa menettelyn vaiheessa todetaan, etteivät hakijan ilmoittamat tiedot pidä paikkaansa, kyseisen hakijan hyväksyminen valintamenettelyyn mitätöidään.

Hakemusten suuren määrän vuoksi eu-LISA ottaa yhteyttä vain valintamenettelyn seuraaviin vaiheisiin valittuihin hakijoihin.

Jos sinulla on kysyttävää valintamenettelystä, voit ottaa meihin yhteyttä sähköpostitse osoitteeseen

eulisa-RECRUITMENT@eulisa.europa.eu.

Jos sinut valitaan valintamenettelyn seuraaviin vaiheisiin, sinua pyydetään toimittamaan asiakirjatodisteita tässä hakemuksessa ilmoittamistasi tiedoista.

Hakemusten toimittamisen päättymispäivästä saattaa kulua useita kuukausia, ennen kuin luettelo haastatteluun valituista hakijoista saadaan tehtyä.

---

(1)  Komission päätös (EU, Euratom) 2015/444, annettu 13. maaliskuuta 2015, EU:n turvallisuusluokiteltujen tietojen suojaamista koskevista säännöistä (EUVL L 72, 17.3.2015, s. 53).

(2)  Julkaisupäivämäärä: 9.4.2019

(3)  Euroopan parlamentin ja neuvoston asetus (EU) 2018/1726, annettu 14 päivänä marraskuuta 2018, vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaavasta Euroopan unionin virastosta (eu-LISA) sekä asetuksen (EY) N:o 1987/2006 ja neuvoston päätöksen 2007/533/YOS muuttamisesta ja asetuksen (EU) N:o 1077/2011 kumoamisesta (EUVL L 295, 21.11.2018, s. 99).

(4)  Euroopan parlamentin ja neuvoston asetus (EU) N:o 603/2013, annettu 26 päivänä kesäkuuta 2013, Eurodac-järjestelmän perustamisesta sormenjälkien vertailua varten kolmannen maan kansalaisen tai kansalaisuudettoman henkilön johonkin jäsenvaltioon jättämän kansainvälistä suojelua koskevan hakemuksen käsittelystä vastuussa olevan jäsenvaltion määrittämisperusteiden ja -menettelyjen vahvistamisesta annetun asetuksen (EU) N:o 604/2013 tehokkaaksi soveltamiseksi sekä jäsenvaltioiden lainvalvontaviranomaisten ja Europolin esittämistä, Eurodac-tietoihin lainvalvontatarkoituksessa tehtäviä vertailuja koskevista pyynnöistä sekä vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaavan eurooppalaisen viraston perustamisesta annetun asetuksen (EU) N:o 1077/2011 muuttamisesta (EUVL L 180, 29.6.2013, s. 1).

(5)  Euroopan parlamentin ja neuvoston asetus (EY) N:o 1987/2006, annettu 20 päivänä joulukuuta 2006, toisen sukupolven Schengenin tietojärjestelmän (SIS II) perustamisesta, toiminnasta ja käytöstä (EUVL L 381, 28.12.2006, s. 4), ja neuvoston päätös 2007/533/YOS, tehty 12 päivänä kesäkuuta 2007, toisen sukupolven Schengenin tietojärjestelmän (SIS II) perustamisesta, toiminnasta ja käytöstä, (EUVL L 205, 7.8.2007, s. 63).

(6)  Euroopan parlamentin ja neuvoston asetus (EY) N:o 767/2008, annettu 9 päivänä heinäkuuta 2008, viisumitietojärjestelmästä (VIS) ja lyhytaikaista oleskelua varten myönnettäviä viisumeja koskevasta jäsenvaltioiden välisestä tietojenvaihdosta (VIS-asetus), (EUVL L 218, 13.8.2008, s. 60).

(7)  Euroopan parlamentin ja neuvoston asetus (EU) 2017/2226, annettu 30 päivänä marraskuuta 2017, rajanylitystietojärjestelmän (EES) perustamisesta jäsenvaltioiden ulkorajat ylittävien kolmansien maiden kansalaisten maahantuloa, maastalähtöä ja pääsyn epäämistä koskevien tietojen rekisteröimiseksi ja edellytysten määrittämisestä pääsylle EES:n tietoihin lainvalvontatarkoituksissa sekä Schengenin sopimuksen soveltamisesta tehdyn yleissopimuksen ja asetusten (EY) N:o 767/2008 ja (EU) N:o 1077/2011 muuttamisesta (EUVL L 327, 9.12.2017, s. 20). Oikaisu Euroopan parlamentin ja neuvoston asetukseen (EU) 2017/2225, annettu 30 päivänä marraskuuta 2017, asetuksen (EU) 2016/399 muuttamisesta rajanylitystietojärjestelmän käytön osalta (EUVL L 327, 9.12.2017), (EUVL L 312, 7.12.2018, s. 107).

(8)  Euroopan parlamentin ja neuvoston asetus (EU) 2018/1240, annettu 12 päivänä syyskuuta 2018, Euroopan matkustustieto- ja -lupajärjestelmän (ETIAS) perustamisesta ja asetusten (EU) N:o 1077/2011, (EU) N:o 515/2014, (EU) 2016/399, (EU) 2016/1624 ja (EU) 2017/2226 muuttamisesta (EUVL L 236, 19.9.2018, s. 1)sekä Euroopan parlamentin ja neuvoston asetus (EU) 2018/1241, annettu 12 päivänä syyskuuta 2018, asetuksen (EU) 2016/794 muuttamisesta Euroopan matkustustieto- ja -lupajärjestelmän (ETIAS) perustamiseksi (EUVL L 236, 19.9.2018, s. 72).

(9)  Ehdotus Euroopan parlamentin ja neuvoston asetukseksi niiden jäsenvaltioiden määrittämistä koskevan keskitetyn järjestelmän perustamisesta, joilla on kolmansien maiden kansalaisten ja kansalaisuudettomien henkilöiden rikostuomioita koskevia tietoja, eurooppalaisen rikosrekisteritietojärjestelmän (ECRIS-TCN-järjestelmä) täydentämiseksi ja tukemiseksi ja asetuksen (EU) N:o 1077/2011 muuttamisesta, COM(2017) 344 final.

(10)  COM(2017) 794 final, 2017/0352 (COD) ja COM(2017) 793 final, 2017/0351 (COD).

(11)  Schengenin säännöstön ja Eurodac-järjestelmään liittyvien toimien täytäntöönpanoon, soveltamiseen ja kehittämiseen osallistuvista maista peräisin olevien työntekijöiden valinta edellyttää uuden eu-LISA-asetuksen 42 artiklassa määritettyjen järjestelyjen toteuttamista.

(12)  Valituksi tulleen hakijan on toimitettava ennen toimeen nimittämistä toimivaltaisen viranomaisen antama rikosrekisteriote, josta ilmenee, ettei rekisterimerkintöjä ole.

(13)  Toimielinten asiantuntijalääkäri tekee ennen nimitystä terveystarkastuksen valinnassa menestyneelle hakijalle, jotta virasto vakuuttuu hakijan täyttävän Euroopan yhteisöjen muuta henkilöstöä koskevien palvelussuhteen ehtojen 12 artiklan 2 kohdan d alakohdan mukaisen vaatimuksen.

(14)  Ks. kieliä koskevan yhteisen eurooppalaisen viitekehyksen kielitaitotasot: http://europass.cedefop.europa.eu/en/resources/european-language-levels-cefr

(15)  Korjauskerrointa päivitetään säännöllisesti.

(16)  Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2011, s. 39).

(17)  Euroopan yhteisöjen muuhun henkilöstöön sovellettavat palvelussuhteen ehdot, etenkin työehtoja koskevat säännökset II osastossa.

---